A schnauzer - Kutyafajták
Kutya	Kutyafajták	A schnauzer
Utolsó módosítás: 2011-07-21 | Első megjelenés: 2011-07-21
A schnauzer egy eszes, bölcs kutyafajta. Ismerkedjünk meg a fajta eredetével, a különböző méretű schnauzerekkel, természetükkel, esetleges betegségeikkel! Nézz egy schnauzer arcába, és nem lesz nehéz úgy látni, mint a kutyavilág Dumbledorját. Ívelt szemöldöke, dús, tüskés szakálla, és a mély intelligencia csillogása, valamint a humor a sötét szemeiben - akár egy bölcs, öreg tanító. De vajon igazi varázslók, vagy csak valóban- nagyon okosak? Végül is,ez a fajta az, amelyet a tulajdonosok úgy hívnak, hogy "kutya emberi aggyal."
A kutya emberi aggyal
A schnauzer rövid története
Úgy tűnik, ez a fajta tehetségesebb az átlagos kutyáknál. Németországban tenyésztették ki több mint 500 évvel ezelőtt mint őrzőkutyát, hogy kísérje a kereskedőket és figyelje az áruikat a piacon. A sokoldalú schnauzer emellett macskafogóként, katonai futárként, szarvasmarhahajcsárként és társként is szolgált, valamint jól segítette a mozgássérülteket és hallássérülteket, és rendőr-és mentőkutyaként is foglalkoztatták.
Soha nem borotválkoznak
Az óriás-, a közép- és a törpe schnauzer
Természetesen ezt a teljesítménylistát a három pofaszakállas schnauzerfajta között kell elosztani. Vannak óriás, középtermetű és törpe schnauzerek is.
A fajta szakértői egyetértenek abban, hogy a schnauzer egyik jellemzője az önbizalom. Annak ellenére, hogy nem keresik a veszélyt, ezek a kutyák nem riadnak meg a konfrontációtól. Ezzel összefüggésben talán egy kicsit makacsak, mindent ők tudnak a legjobban, és nem választanak más utat csak azért, mert te mondod. Ha ez a személyiség egy óriás schnauzer méretével és erejével párosul, úgy tűnhet, hogy az óiás schnauzer túl nagy kutya ahhoz, hogy kezelni tudják, ezért néhány tenyésztő nem ad el óriást tapasztalatlan tulajdonosoknak.
Míg a törpe most vitathatatlanul a legismertebb fajta, az első tíz között szerepel a népszerű Amerikai Kennel Club (AKC) bejegyzett fajtáinak sorában, a közép schnauzer az eredeti, amely a nagyobb és a kisebb fajtákból alakult ki. A standard schnauzerek, amelyek 1600 körül Albrecht Dürer és Lucas Cranach műalkotásaiban jelentek meg, 17 és 20 cm közötti magasak. A német schnauze szó azt jelenti, hogy "szájkosár," egy hivatkozás erre az arcberendezésre, amely megkülönbözteti ezt a fajtát a többitől.
Amikor a földművesek nagyobb kutyát kerestek, amely őrzi és tereli a szarvasmarhákat, keresztezték a szívós és megbízható schnauzert a nagy dán doggal és a flandriai pásztorkutyával, hogy megteremtsék a fenséges óriás schnauzert. A 23-28 cm-es óriás schnauzer egy hatalmas védelmező, és napjainkban széles körben alkalmazzák Európában a biztonsági és a rendőri munka során.
Mind a három fajta egyszínű fekete vagy fekete-fehér, a törpe szintén fekete, valamint ezüst színű lehet. Habár a fehér közép schnauzereket elfogadják Németországban, az AKC szabályai szerint nem elfogadhatók.
A megfelelő szőrzet kemény, drótszerű és nem géppel nyírt. Általában hathetente kell elvinni kutyakozmetikushoz, az állandó mosás, fésülés és az arcszőrzet vágása komoly karbantartást igényel.
Egészségügyi problémák a fajtánál
Az észak-amerikai schnauzerre általában jellemző a vágott fül és farok, de a világ sok részén ez tiltott, és a schnauzerek és egyéb fajták most már természetes farokkal és füllel láthatóak. Általánosságban: az óriások és a közepesek erősek, egészségügyi problémáktól mentesek. A törpe schnauzer azonban hajlamos a fiatalkori veleszületett szürke hályogra (FVSZ) és a progresszív retina athropiára (PRA), mindkettő örökletes szembetegség, ilyen a húgyúti fertőzés és a hasnyálmirigy-gyulladás is. Ha tervezed, hogy egy törpe schnauzer az életed része lesz, akkor kutass az egészségügyi vonatkozások után a fajtával kapcsolatban, és vitassátok meg a lehetséges problémákat a tenyésztővel!
Bármelyik méretű schnauzert választod, úgy fogod találni, hogy egy értelmes és csinos fajta van melletted, és valószínűleg csatlakozni fogsz azokhoz, akik ragaszkodnak ezeknek a kutyáknak a speciális képességeihez, amelyek szinte szuperkutyaként tüntetik fel.
Példa erre Tailgates George Vonpickle, egy közép schnauzer, hivatalos orvosi kutya. Ő volt az első kiképzett bőrrák-felderítő kutya, szaglása és a pontossági rekordja a melanomák azonosításában majdnem 100 százalékos. Ez viszont már varázslat!	Háziállat Magazin	Címkefelhő:
kutya, schnauzer	Kapcsolódó cikkek
Tárgy: A schnauzer